nokia
నోకియా బ్రాండ్‌కు విపరీతమైన గిరాకీ
ముంబై, జనవరి 20: ఒకప్పుడు బేసిక్‌, ఫీచర్లపోన్ల విపణిలో మార్కెట్‌ లీడర్‌గా వ్యవహరించిన నోకియా మళ్లీ కొత్త హంగులతో ఆండ్రాయిడ్‌ స్మార్ట్‌ఫోన్లను మార్కెట్‌కు తెస్తోంది. నోకియా బ్రాండ్‌ పేరుతో హెచ్‌ఎండి గ్లోబల్‌ తాజా ఫోన్లను తయారుచేస్తోంది. శుక్రవారం నోకియా 6ను చైనా విపణిలోనికి విడు దలచేసారు. అక్కడి ఇ-కామర్స్‌వెబ్‌సైట్‌లో జెడిడాట్‌ కామ్‌ విక్రయానికి సిద్ధంచేస్తే కేవలం ఒకే ఒక్క నిమిషంలో స్టాక్‌ అయిపోయింది అన్న బోర్డు దర్శన మిచ్చింది. ఆండ్రాయిడ్‌ నౌగట్‌తో వస్తున్న ఈఫోన్‌ విడుదలకు ముందే సంచలనం సృష్టించింది. ఒకికాదు రెండు కాదు ఏకంగా పదిలక్షల మంది రిజిస్ట్రేషన్‌ చేసుకున్నారంటే నోకియాపై ఎంత క్రేజ్‌ ఉందో ప్రత్యే కించి చెప్పాల్సిన పనిలేదు. అత్యాధునిక ఫీచర్లతో విడుదలైన ఈ ఫోన్‌ ధర భారత కరెన్సీలో 17వేల రూపాయలుంటుందని అంచనా. ఈ ఏడాది ఏప్రిల్‌ లో భారత్‌ మార్కెట్‌కు వచ్చే అవకాశం ఉంది. ఫిబ్రవరిలో నోకియా బ్రాండ్‌పై మరిన్ని ఆండ్రాయిడ్‌ స్మార్ట్‌ఫోన్లను తీసుకువచ్చేందుకు హెచ్‌ఎండి గ్లోబల్‌ సన్నాహాలుచేస్తోంది. నోకియా 6ఫీచర్లు చూస్తే 5.5 అంగుళాల టచ్‌స్క్రీన్‌, 1.1 గిగాహెడ్జ్‌ఆక్టాకోర్‌ ప్రాసెసర్‌, 4జిబిరామ్‌, 64జిబి ర్యామ్‌ 64 జిబి అంతర్గత మెమరీ, ఆండ్రాయిడ్‌ 7.0 వ్యవస్థ, 16 మెగాపిక్సెల్‌ వెనుక కెమేరా, 8మెగా పికెంసల్‌ ముందుకెమేరా, 3000 ఎంఎహెచ్‌ బ్యాటరీ సామర్ధ్యంతో పనిచేస్తుందని కంపెనీ వివరించింది.